Lav et referat af nedenstående tekst:

Tekst:
Stormen Bodil har toppet i styrke og vil nu langsomt aftage. Bodil blev aldrig en orkan, trods en enkelt måling af middelvind i orkanstyrke, oplyser Danmarks Meteorologiske Institut, DMI. - Stormen bliver ikke værre fra nu, men det tager lidt tid, før vi kommer væsentligt under det højeste niveau, og på vestkysten kan man opleve stormstyrke hele natten, siger vagthavende Jørgen Thomsen til Ritzau. Hvis stormen Bodil skal blive en orkan, så kræver det, at middelvinden er over 32 meter i sekundet. Men det kommer ikke til at ske, selvom der ved Thorsminde i det nordlige Midtjylland er en enkelt måling på 35 meter i sekundet. - Det blev ikke en orkan, da en enkelt observation et enkelt sted, ikke er nok til at udgøre en orkan, siger Jørgen Thomsen. Thorsminde står både for det kraftigste vindstød og den stærkeste middelvind. - Thorsminde havde både den højeste middelvind med 35 meter i sekundet og det stærkeste vindstød på 43 meter per sekund, fortæller den vagthavende. Selvom stormen nu tager af, så varer det lang tid, før der igen er normalt vejr i Kongeriget. - Det kommer ikke til at være som i oktober, hvor det stort set stoppede med det samme, siger Jørgen Thomsen.

Referat:
Trods kraftig vind i hele landet, så vil stormen Bodils styrke aftage resten af aftenen og natten.